**Referat fra møte i SU (samarbeidsutvalg) og SMU (skole miljø utvalg) for Rå skole**

**Sted og tidspunkt: Rå skole, personalrommet 17.00 til 18.00 den 03.05.23**

Tilstede: Marianne Ingebrigtsen (rektor), Kine (FAU), Øystein(FAU), Anne Laila Strand (lærer representant), Andreas (Elevråd), Martin (Elevråd), June (elevråd), Jenny (elevråd) og Grethe Nesslin (andre ansatte).

Tilbakemelding fra Kvalitetsoppfølgingsmøtet på Rå skole:

* Det meldes om god trivsel på skolen og lite digital mobbing
* Elevrådet vil jobbe aktivt for trivsel på skolen
* Gjennomførte tiltak er halloween, julekos, logokonkurranse og skolegensre, påskeaktivitet, elevkveld, spillrom, klubb Råyal
* De vil opprette en podkast for elevrådet

Trivselstiltak er med på å motivere elever for skole.

Faglig tilbakemeldes det at Fokusdager ofte er mer motiverende, det å jobbe sammen med andre og variasjon er også motiverende.

Elevmedvirkning: valg av arbeidsmåter, metoder, vurderingsformer

Satsingsområder for neste skoleår:

* **Skolen utvikler systemer og praksiser som sikrer at elevene medvirker og er i dialog om mestring og motivasjon.**
* Dembra – egen elevgruppe – hovedfokus på inkludering
* Dysleksivennlig skole

Skolen skal lage en handlingsplan for kommende skoleår der vi skal jobbe for at elevene medvirker i det som angår dem både faglig og sosialt. Både individuelt og kollektivt.

Vi velger å videreføre de tilleggsreglene vi har til de kommunale ordensreglene.

**§ 8. Lokale tilleggsregler til ordensreglene for Rå skole**

1. **Retningslinjer for bruk av mobiltelefon, nettbrett og sammenlignbare teknologiske kommunikasjonsmedier**
   1. Det er ikke anledning til å bruke mobiltelefon i løpet av skoledagen. Mobiltelefoner låses inn i eget rom ved starten av dagen og hentes ved skoleslutt.
   2. Det er ikke anledning å bruke personlige nettbrett på skolen.
   3. Bruk av Chromebook reguleres av kontrakt inngått med den enkelte elev.
2. **Lokale regler knyttet til orden**
   1. I spisetiden skal elevene være på sine klasserom.
   2. Ute i friminutt skal elevene oppholde seg der de voksne som har tilsyn kan se dem fra skoleplassen.
   3. Rå skole fremmer sunnhet, og elevene har i den forbindelse ikke anledning til å nyte godteri og brus i skoletiden. Dette innbefatter også ulike energidrikker.
   4. Oppbevaring av sykler og elsparkesykler skal skje i sykkelstativene på baksiden av nordfløyen.
   5. Dersom elever skal kjøre moped til skolen skal det inngås egne kontrakter med den enkelte elev.
3. **Lokale regler knyttet til atferd**
   1. Snøballkasting er ikke tillatt på skolens område.

**Plan for utbygging av gymsal:** Nå er det besluttet at arbeidet skal starte til sommeren og stå ferdig sommeren 2025.

Referent Marianne Ingebrigtsen